Diari Oficial de la Generalitat Valenciana


Sumari del DOGV 9600, del 22-05-2023 (2023/4936)

RESOLUCIÓ de 20 d'abril de 2023, del Consell de l'Audiovisual de la Comunitat Valenciana, per la qual s'atorga habilitació definitiva per a la prestació del servei de comunicació audiovisual de radiodifusió sonora d'àmbit local DGA-9520001, a favor de l'Ajuntament d'Altea.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4936


Data del document
:   20-04-2023

Organisme emissor
:   Consell de l'Audiovisual de la Comunitat Valenciana

Tipus de document
:   Resolució

Descriptors 

:   * Consell de l'Audiovisual de la Comunitat Valenciana
    * radiodifusió

RESOLUCIÓ de 20 d'abril de 2023, del Consell de l'Audiovisual de la Comunitat Valenciana, per la qual s'atorga habilitació definitiva per a la prestació del servei de comunicació audiovisual de radiodifusió sonora d'àmbit local DGA-9520001, a favor de l'Ajuntament d'Altea. [2023/4936]  
I. Antecedents de fet  
Primer. Amb data 17 de juny de 1993, la Direcció General de Mitjans de Comunicació i Relacions Informatives rep una sol·licitud de l'Ajuntament d'Altea per a obtindre la concessió del servei de radiodifusió sonora en ones mètriques amb modulació de freqüència per a la seua explotació per part d'aqueixa corporació. A aquesta sol·licitud s'adjunta l'acta del ple i altra documentació necessària per a la seua tramitació.  
  
Segon. Amb data 7 de juny de 1994, el Consell aprova la reserva de freqüència, mitjançant Acord publicat en el DOGV número 2294, de 26 de juny de 1994.  
Tercer. El 18 de juny de 2010, l'Ajuntament d'Altea, com a titular d'una concessió provisional per a la gestió indirecta del servei públic de ràdio d'àmbit local, sol·licita la seua transformació en llicència provisional, d'acord amb la disposició transitòria segona de la Llei 7/2010, i adjunta tota la documentació pertinent.  
Quart. Amb data 23 de gener de 2018, mitjançant requeriment del secretari autonòmic de Comunicació, se sol·licita a l'Ajuntament d'Altea que indique a aquesta Secretaria la voluntat de continuar la tramitació de posada en servei de l'emissora municipal.  
Cinqué. Amb data 21 de febrer de 2018, l'Ajuntament d'Altea fa constar el seu interés per a dur a terme els tràmits necessaris per a l'obtenció definitiva de l'explotació del servei públic de radiodifusió sonora en ones mètriques amb modulació de freqüència corresponent a l'emissora municipal d'aqueixa corporació.  
Sisé. Amb data 15 de juny de 2022, té entrada en la Direcció General de Tecnologies de la Informació i les Comunicacions, Resolució de la Secretaria d'Estat de Telecomunicacions i Infraestructures Digitals per la qual s'aprova el projecte tècnic de l'estació radioelèctrica que el seu concessionari és l'Ajuntament d'Altea.  
Seté. Amb data 27 de març de 2023, té entrada Resolució de la Secretaria d'Estat de Telecomunicacions i Infraestructures Digitals per la qual s'autoritza la posada en servei de l'estació destinada a la prestació de serveis de radiodifusió sonora amb número d'expedient DGA- 9520001, acompanyada de l'annex amb les característiques tècniques aprovades.  
A aquests antecedents de fet s'apliquen els següents  
  
II. Fonaments de dret  
I. Atés l'article 30 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que «La prestació del servei públic de comunicació audiovisual d'àmbit local estarà condicionada a l'atorgament previ d'una habilitació per l'òrgan competent en matèria de comunicació audiovisual de la Generalitat, en exercici de les funcions de control de la missió de servei públic que la Llei 7/2010, de 31 de març, atribueix a l'autoritat audiovisual d'àmbit autonòmic». Aquest esment a la Llei 7/2010 ha d'entendre's ara referida a la recent Llei 13/2022, de 13 de juliol, general de comunicació audiovisual, que ha derogat a l'anterior norma.  
  
II. Atés el que s'estableix en l'article 32 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, que estableix el procediment d'habilitació. En concret, d'acord amb el que estableix l'article 32.5 del citat Decret, «L'òrgan competent en matèria de comunicació audiovisual de la Generalitat, a la vista de totes les actuacions, resoldrà sobre l'habilitació definitiva per a la prestació del servei públic i farà la publicació i inscripció en el Registre Autonòmic de Prestadors de Serveis de Comunicació Audiovisual».  
I segons el que estableix l'article 33.1, «Les habilitacions per a la prestació del servei públic de comunicació audiovisual d'àmbit local s'atorgaran amb caràcter indefinit».  
III. Considerant el que estableix la disposició transitòria segona, apartat 3, de l'esmentat Decret 4/2017, de 20 de gener, del Consell, estableix que «Les sol·licituds d'atorgament del servei públic de comunicació audiovisual de radiodifusió sonora en ones mètriques amb modulació de freqüència d'àmbit local que es troben en tramitació en la data d'entrada en vigor d'aquest decret, es resoldran d'acord amb el que es preveu en aquest, sense perjudici del requeriment o de l'aportació a instàncies de les mateixes entitats locals interessades de la documentació necessària per a completar o adaptar els expedients».  
Comprovat que s'han complit els tràmits previstos en la normativa vigent, d'acord amb les competències atribuïdes pel Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
  
Primer  
Atorgar l'habilitació definitiva, amb caràcter indefinit, a l'Ajuntament d'Altea per a la prestació del servei públic de radiodifusió sonora en ones mètriques per a la freqüència modulada 107.6 MHz, amb les característiques tècniques aprovades pel ministeri que es detallen en l'annex a aquesta resolució.  
  
Segon  
L'entitat habilitada haurà de complir les obligacions previstes en els articles 33 i 34 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana.  
  
Tercer  
La present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament un recurs de reposició davant el president del Consell de l'Audiovisual de la Comunitat Valenciana, en el termini d'un mes comptat des de l'endemà de la notificació, de conformitat amb els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altra acció.  
  
Castelló de la Plana, 20 de abril de 2023.- El president del Consell de l'Audiovisual de la Comunitat Valenciana: José María Vidal Beltrán.